西多紙?連鎖快餐店西多士厚不足1cm圖瘋傳 網民嘲:係咪腐皮?
繼上星期「薄切吉列豬扒」引來網民關注,今星期就有「薄切西多士」!日前網上瘋傳1張圖片,顯示有食客到大型連鎖快餐店用餐,並點了雞髀配西多士套餐,不過西多士薄如紙張,厚度不足1厘米,故不禁揶揄「皮薄餡靚」,再度惹來網民熱議。有人直斥餐廳「肉酸」,「不如收貴啲,畀個厚西多人啦」、「做出啲咁高質嘅品質,好難要幫襯你」,又調侃「西多紙」、「用心良苦,突顯隻雞脾嘅厚」。
該食客於周日(14日)在facebook群組「
」分享相片,顯示其光顧某大型連鎖快餐店,並點了1個雞髀配西多士的套餐,不過上碟的西多士卻令人大開眼界,事關其厚度竟然薄如紙張,樓主不禁拿出拉尺量度,證明西多士的厚度不足1厘米,和平日所見的西多士甚有出入,故揶揄「皮薄餡靚,大推」。帖文引來網民關注,批評餐廳經營手法「肉酸」,「我覺得你應該叫換」、「睇右下角都見到,麵包原本係普通方包一片咁厚,唔壓都唔厚得去邊」、「越(庹)縮越少人幫襯」、「出餐嗰個見到塊西多士咁薄,正常都要叫入面整過啦」、「呢啲麵包慳得佢幾多錢,索油都係索多些少」、「不如收貴啲,畀個厚西多人啦」、「做出啲咁高質嘅品質,好難要幫襯你」,又嘲諷稱「西多紙」,「擺明係食手勢」、「面包都可以切到咁薄,有誠意」、「用心良苦,突顯隻雞脾嘅厚」、「其實係咪腐皮嚟」、「你唔講我以為咖哩角」、「餡靚?有咩餡?」
亦有人覺得樓主遭遇是單一事件,「我早幾日先食咗,正常西多厚度,你嗰塊咁薄真係唔好彩」、「其實好難,麵包會發脹㗎嘛」、「真係分店問題,我喺屋企嗰區成日都會食,但有次去荔枝角食,全部嘢都好唔新鮮,啲菜係黃色仲成條都係渣」。有留言更質疑事件真偽,「有備而來」、「師兄你又會隨時有把拉尺咁型嘅」,樓主及後親自回覆,「撈地盤呀」。
(FB「香港茶餐廳及美食關注組」)